ΑΠΟΦΑΣΕΙΣ
Αριθμ. 2728
Τροποποίηση/Επικαιροποίηση της υπ’ αρ. 2743/
24.3.2021 (Β’ 1263) απόφασης της Συγκλήτου του
Πανεπιστημίου Μακεδονίας για την Ίδρυση του
Διατμηματικού Προγράμματος Μεταπτυχιακών
Σπουδών (ΔΠΜΣ) με τίτλο «Ναυτιλία και Θαλάσσιες Μεταφορές: Οικονομική και Πολιτική (MSc
in Shipping and Sea Transports: Economics and
Politics)» του Τμήματος Οικονομικών Επιστημών και του Τμήματος Διεθνών και Ευρωπαϊκών
Σπουδών του Πανεπιστημίου Μακεδονίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως του
Κεφαλαίου Θ «Οργάνωση και Λειτουργία Προγραμμάτων
Δευτέρου και Τρίτου Κύκλου Σπουδών» και του άρθρου
455 παρ. 1.
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση - Σύστημα μεταφοράς
και συσσώρευσης πιστωτικών μονάδων - Παράρτημα
Διπλώματος» (Α’ 189).
3. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
4. Την υπό στοιχεία 135557/Ζ1/1.11.2022 Εγκύκλιο του
Υπουργείου Παιδείας και Θρησκευμάτων.
5. Την υπό στοιχεία 18137/Ζ1/16.2.2023 (Β’ 1079) κοινή
υπουργική απόφαση για τον καθορισμό των προϋποθέσεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως
Εκπαίδευσης στα Α.Ε.Ι.
6. Το π.δ. 88/2013 «Μετονομασία του Πανεπιστημίου Μακεδονίας Οικονομικών και Κοινωνικών Επιστημών, συγχώ-
νευση Τμημάτων και Ίδρυση-Συγκρότηση Σχολών» (Α’ 129).
7. Τις διατάξεις του άρθρου 90 του Κώδικα της νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98) σε συνδυασμό με την περ. 22 του
άρθρου 119 του ν. 4622/2019 (Α’ 133).
8. Τις διατάξεις του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
9. Την υπ’ αρ. 5089/14.6.2023 απόφαση της Συγκλήτου του Πανεπιστημίου Μακεδονίας «Έγκριση Κανονι-
σμού Προγραμμάτων Μεταπτυχιακών και Διδακτορικών
Σπουδών Πανεπιστημίου Μακεδονίας» (Β’ 4014).
10. Την υπ’ αρ. 2743/24.3.2021 απόφαση της Συγκλήτου του Πανεπιστημίου Μακεδονίας για την Ίδρυση του
Διατμηματικού Προγράμματος Μεταπτυχιακών Σπουδών (ΔΠΜΣ)  «Ναυτιλία και Θαλάσσιες Μεταφορές: Οικο-
νομική και Πολιτική (MSc in Shipping and Sea Transports:
Economics and Politics)» (Β’ 1263) του Τμήματος Οικονομικών Επιστημών και του Τμήματος Διεθνών και Ευ-
ρωπαϊκών Σπουδών του Πανεπιστημίου Μακεδονίας.
11. Την απόφαση της υπ’ αρ. 4/15.12.2023 συνεδρίασης της Επιτροπής Προγράμματος Σπουδών του ΔΠΜΣ
«Ναυτιλία και Θαλάσσιες Μεταφορές: Οικονομική και Πολιτική (MSc in Shipping and Sea Transports: Economics
and Politics)» σχετικά με την τροποποίηση/επικαιροποίηση της υπ’ αρ. 2743/24.3.2021 (Β’ 1263) απόφασης της
Συγκλήτου του Πανεπιστημίου Μακεδονίας για την Ίδρυση του Διατμηματικού Προγράμματος Μεταπτυχιακών
Σπουδών (ΔΠΜΣ) με τίτλο «Ναυτιλία και Θαλάσσιες Μεταφορές: Οικονομική και Πολιτική (MSc in Shipping and
Sea Transports: Economics and Politics)» του Τμήματος
Οικονομικών Επιστημών και του Τμήματος Διεθνών και
Ευρωπαϊκών Σπουδών του Πανεπιστημίου Μακεδονίας.
12. Την απόφαση της Επιτροπής Μεταπτυχιακών Σπουδών του Πανεπιστημίου Μακεδονίας (υπ’ αρ. συνεδρία-
σης 10(1)/17.1.2024) περί τροποποίησης/επικαιροποίησης της υπ’ αρ. 2743/24.3.2021 (Β’ 1263) απόφασης της
Συγκλήτου του Πανεπιστημίου Μακεδονίας της έγκρισης
για την ίδρυση και λειτουργία του Διατμηματικού Προγράμματος Μεταπτυχιακών Σπουδών με τίτλο «Ναυτι-
λία και Θαλάσσιες Μεταφορές: Οικονομική και Πολιτική
(MSc in Shipping and Sea Transports: Economics and
Politics)» των Τμημάτων Διεθνών και Ευρωπαϊκών Σπουδών και Οικονομικών Επιστημών του Πανεπιστημίου
Μακεδονίας.
13. Την απόφαση της υπ’ αρ. 7/19.1.2024 έκτακτης
συνεδρίασης της Συγκλήτου του Πανεπιστημίου Μακεδονίας για την Τροποποίηση/Επικαιροποίηση της
υπ’ αρ. 2743/24.3.2021 απόφασης της Συγκλήτου του ΠαΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1017
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
νεπιστημίου Μακεδονίας για την Ίδρυση του Διατμηματικού Προγράμματος Μεταπτυχιακών Σπουδών (ΔΠΜΣ)
με τίτλο «Ναυτιλία και Θαλάσσιες Μεταφορές: Οικονομική και Πολιτική (MSc in Shipping and Sea Transports:
Economics and Politics)» (Β’ 1263) του Τμήματος Οικονομικών Επιστημών και του Τμήματος Διεθνών και Ευ-
ρωπαϊκών Σπουδών του Πανεπιστημίου Μακεδονίας.
14. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Εγκρίνουμε την τροποποίηση/επικαιροποίηση της
υπ’ αρ. 2743/24.3.2021 απόφασης της Συγκλήτου του
Πανεπιστημίου Μακεδονίας για την ίδρυση του ΔΠΜΣ
«Ναυτιλία και  Θαλάσσιες Μεταφορές: Οικονομική και Πολιτική» («Msc in Shipping and Sea Transports: Economics
and Politics») του Τμήματος Διεθνών και Ευρωπαϊκών
Σπουδών και του Τμήματος Οικονομικών Επιστημών του
Πανεπιστημίου Μακεδονίας (Β’ 1263), ως εξής:
Άρθρο 1
Γενικές Διατάξεις
Το Τμήμα Διεθνών και Ευρωπαϊκών Σπουδών (επισπεύδον) και το Τμήμα Οικονομικών Επιστημών του
Πανεπιστημίου Μακεδονίας (εφεξής «συνεργαζόμενα
Τμήματα») οργανώνουν και λειτουργούν Διατμηματικό
Πρόγραμμα Μεταπτυχιακών Σπουδών από το ακαδημαϊκό έτος 2021-22 με τίτλο «Ναυτιλία και Θαλάσσιες
Μεταφορές: Οικονομική και Πολιτική (MSc in Shipping
and Sea Transports: Economics and Politics)» σύμφωνα
με τις διατάξεις της απόφασης αυτής και τις διατάξεις
της ισχύουσας νομοθεσίας.
Άρθρο 2
Αντικείμενο- Σκοπός
1. Το Διατμηματικό Πρόγραμμα Μεταπτυχιακών
Σπουδών (ΔΠΜΣ) «Ναυτιλία και Θαλάσσιες Μεταφορές: Οικονομική και Πολιτική (MSc in Shipping and
Sea Transports: Economics and Politics)» συνδυάζει
μαθήματα από τρεις γνωστικούς χώρους: Οικονομικά
των Θαλάσσιων Μεταφορών και της Ναυτιλίας, Διαχείριση Εφοδιαστικής Αλυσίδας και Διεθνείς Σχέσεις
και για το λόγο αυτό διοργανώνεται από τα Τμήματα
Διεθνών και Ευρωπαϊκών Σπουδών της Σχολής Κοινωνικών, Ανθρωπιστικών Επιστημών και Τεχνών του
Πανεπιστημίου Μακεδονίας (επισπεύδον Τμήμα) και
Οικονομικών Επιστημών της Σχολής Οικονομικών και
Περιφερειακών Σπουδών του Πανεπιστημίου Μακεδονίας. Το αντικείμενο του ΔΠΜΣ είναι η εκπαίδευση
στελεχών ικανών να αντιμετωπίσουν αποτελεσματικά
τις οικονομικές και πολιτικές προκλήσεις που σχετίζονται με τα επιστημονικά πεδία της θεματικής του
ΔΠΜΣ, και η προσφορά σοβαρών ακαδημαϊκών και
επαγγελματικών προοπτικών μέσω της προαγωγής της
επιστημονικής γνώσης, της μελέτης και της έρευνας
των εν λόγω επιστημονικών πεδίων.
2. Κεντρικός σκοπός του Προγράμματος είναι η,
μέσω της παροχής γνώσεων σε βάθος σε συνδυασμό
με την αντίστοιχη πρακτική εμπειρία, δημιουργία στελεχών που, κατόπιν μιας πλήρους προετοιμασίας για μια
επιτυχημένη επαγγελματική σταδιοδρομία, θα είναι εφοδιασμένα με εξειδικευμένες γνώσεις, και θα μπορούν
να απασχοληθούν σε Επιχειρήσεις και Οργανισμούς, οι
οποίοι είτε υφίστανται σήμερα είτε εκτιμάται πως θα
δημιουργηθούν στο άμεσο μέλλον σε οικονομικές δραστηριότητες σχετιζόμενες με τις προοπτικές ανάπτυξης
της πόλης και της ευρύτερης περιοχής, στους κλάδους
των θαλασσίων μεταφορών και της διαχείρισης της εφοδιαστικής αλυσίδας.
3. Οι βασικοί στόχοι του ΔΠΜΣ είναι οι εξής:
- Η παροχή υψηλού επιπέδου μεταπτυχιακών σπουδών.
- Η δημιουργία κατάλληλου ανθρώπινου δυναμικού
με υψηλή θεωρητική κατάρτιση και τεχνογνωσία για την
στελέχωση επιχειρήσεων και οργανισμών στις θαλάσσιες μεταφορές και την ναυτιλία.
- Η προώθηση της έρευνας στα γνωστικά αντικείμενα
του Προγράμματος με απώτερο σκοπό την πρακτική
εφαρμογή των συμπερασμάτων αυτής στους τομείς των
μεταφορών και της ναυτιλίας.
- Η προετοιμασία μεταπτυχιακών φοιτητριών/φοιτητών για σπουδές διδακτορικού επιπέδου.
- Η συνθετική προσέγγιση θεωρίας, μεθοδολογίας και
πολιτικών για την παραγωγή ολοκληρωμένων λύσεων
και η ανάπτυξη ικανότητας διεπιστημονικής αντιμετώπισης σύνθετων πρακτικών προβλημάτων στα επιστη-
μονικά πεδία του Προγράμματος.
4. Κατευθυντήριες αρχές του ΔΠΜΣ αποτελούν αφ’
ενός η εξασφάλιση στους μεταπτυχιακούς φοιτητές σταθερών επιστημονικών θεμελίων, σύγχρονων διακλαδι-
κών γνώσεων και κατάλληλων ερευνητικών μεθόδων
και αρχών, τέτοιων που θα τους καταστήσουν ικανούς
για συνεχή εκπαίδευση και βελτίωση του καινοτομικού
πνεύματος, αφ’ ετέρου η καλλιέργεια σε αυτούς των κριτικών και δημιουργικών δεξιοτήτων που απαιτούνται για
μια υπεύθυνη επιστημονική, επαγγελματική και ερευνητική δραστηριότητα.
5. Αποτελεί αυτονόητη ευθύνη και υποχρέωση όλων
των συντελεστών λειτουργίας του ΔΠΜΣ η διασφάλιση
της ποιότητας και της συνεχούς βελτίωσης κάθε πτυχής και δραστηριότητας του Προγράμματος, της εκ-
παιδευτικής και ερευνητικής διαδικασίας, η προώθηση
συνεργασιών με συναφή Προγράμματα και Κέντρα του
εσωτερικού και του εξωτερικού, και η μεταφορά νέας
τεχνογνωσίας στα επιστημονικά πεδία του ΔΠΜΣ.
Άρθρο 3
Μεταπτυχιακός Τίτλος
Το ΔΠΜΣ απονέμει το Δίπλωμα Μεταπτυχιακών Σπουδών (Δ.Μ.Σ) στη Ναυτιλία και Θαλάσσιες Μεταφορές:
Οικονομική και Πολιτική (Master of Science degree in
Shipping and Sea Transports: Economics and Politics)
με δυο (2) ειδικεύσεις: Α) Οικονομική Ναυτιλίας και Θαλάσσιων Μεταφορών και Β) Διεθνής Πολιτική Ναυτιλίας
και Θαλάσσιων Μεταφορών.
Άρθρο 4
Κατηγορίες Πτυχιούχων Εισακτέων
Στο ΔΠΜΣ γίνονται δεκτοί πτυχιούχοι Τμημάτων Πανεπιστημίων της ημεδαπής και ομοταγών αναγνωρισμένων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
ιδρυμάτων της αλλοδαπής, πτυχιούχοι Τμημάτων Α.Σ.Ε.Ι.,
καθώς και Τ.Ε.Ι. συναφούς γνωστικού αντικειμένου.
Άρθρο 5
Χρονική Διάρκεια Φοίτησης
Το ΔΠΜΣ με τίτλο «Ναυτιλία και Θαλάσσιες Μεταφορές: Οικονομική και Πολιτική (MSc in Shipping and Sea
Transports: Economics and Politics)» διαρθρώνεται σε
τρία ακαδημαϊκά εξάμηνα, τα οποία περιλαμβάνουν
οκτώ μαθήματα και εκπόνηση διπλωματικής εργασίας
κατά το τελευταίο εξάμηνο. Η ελάχιστη χρονική διάρκεια
για την ολοκλήρωση του προγράμματος είναι 18 μήνες.
Σε περίπτωση μερικής φοίτησης, η χρονική διάρκεια για
το ΔΠΜΣ καταλαμβάνει διπλάσιο, αντιστοίχως, αριθμό
ακαδημαϊκών εξαμήνων.
Άρθρο 6
Πρόγραμμα Σπουδών Γλώσσα Διδασκαλίας
Η επιτυχής ολοκλήρωση του προγράμματος περιλαμβάνει την παρακολούθηση και εξέταση σε οκτώ μαθή-
ματα, έξι υποχρεωτικά και δυο επιλογής, και τη δημόσια
προφορική εξέταση διπλωματικής εργασίας. Το σύνολο
των πιστωτικών μονάδων (ECTS) που απαιτούνται για
την απόκτηση του Διπλώματος Μεταπτυχιακών Σπουδών (Δ.Μ.Σ.) είναι 90 ECTS, ήτοι 30 ανά εξάμηνο. Όλα
τα μαθήματα έχουν επτάμισυ (7,5) μονάδες ECTS. Η διπλωματική εργασία έχει είκοσι (20) μονάδες ECTS και η
πρακτική άσκηση δέκα (10) μονάδες ECTS. Η διάρθρωση
του προγράμματος είναι η ακόλουθη:
Α’ Εξάμηνο (όλα τα μαθήματα είναι υποχρεωτικά)
Μάθημα
ECTS
Διοίκηση Θαλασσίων Μεταφορών και Ναυτιλιακών Υπηρεσιών/Sea Transport and Shipping
Services Management
7,5
Οικονομική Ναυτιλίας και Θαλασσίων Μεταφορών/Sea Transport and Shipping Economics
7,5
Θαλάσσια Πολιτική, Διακυβέρνηση και Ρύθμιση/Maritime Policy, Governance and Regulation
7,5
Διεθνείς Σχέσεις και Πολιτικές στη Ναυτιλία και τις Θαλάσσιες Μεταφορές/International Relations
and Politics in Shipping and Sea Transport
7,5
Β’ Εξάμηνο (από 2 υποχρεωτικά μαθήματα και από 2 μαθήματα επιλογής σε κάθε κατεύθυνση ειδίκευσης)
Ειδίκευση: Οικονομική Ναυτιλίας και Θαλάσσιων
Μεταφορών/Shipping and Sea Transport
Economics
Ειδίκευση: Διεθνής Πολιτική Ναυτιλίας και
Θαλάσσιων Μεταφορών/International Politics of
Shipping and Sea Transport
Ναυτιλιακές Επενδύσεις/Shipping Investment
and Finance
Δίκαιο Θάλασσας-Ναυτικό Δίκαιο/Law of the
Sea-Shipping Law
7,5
Ποσοτικές Μέθοδοι στη Ναυτιλία και την
Οικονομική των Θαλάσσιων Μεταφορών
Quantitative Methods in Shipping and Sea
Transportation Economics
Διαχείριση Κρίσεων, Διαπραγματεύσεις και
Ασφάλεια/Crisis Management, Negotiations, and
Security
7,5
Μάθημα Επιλογής
Μάθημα Επιλογής
7,5
Μάθημα Επιλογής
Μάθημα Επιλογής
7,5
Μαθήματα Επιλογής (Επιπλέον των ακολούθων μαθημάτων επιλογής, ένα από τα υποχρεωτικά μαθήματα κάθε
μιας κατεύθυνσης ειδίκευσης μπορεί να επιλεγεί ως μάθημα επιλογής στο πλαίσιο της άλλης κατεύθυνσης
ειδίκευσης)
Παγκόσμια Διαχείριση Εφοδιαστικής Αλυσίδας/Global Supply Chain Management
Οικονομική και Πολιτική Λιμένων/Port Economics and Policy
Περιοχικές Πτυχές Διεθνών Σχέσεων στην Ναυτιλία και τις Θαλάσσιες Μεταφορές: Ασία και Αφρική/Regional
Aspects of International Relations in Shipping and Sea Transport: Asia and Africa
Ναυτασφάλιση/Marine Insurance
Τρίτο Εξάμηνο
Πρακτική Άσκηση/Internship
Διπλωματική Εργασία/Dissertation
ΣΥΝΟΛΟ ΜΟΝΑΔΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
Η γλώσσα διδασκαλίας του ΔΠΜΣ είναι η Αγγλική. Η
γλώσσα εκπόνησης διπλωματικής εργασίας είναι η Αγγλική.
Η διεξαγωγή των μαθημάτων του ΔΠΜΣ δύναται να
γίνεται με εξ αποστάσεως μέσα εκπαίδευσης σύμφωνα
με την ισχύουσα νομοθεσία.
Άρθρο 7
Αριθμός μεταπτυχιακών φοιτητών
Ο μέγιστος αριθμός εισακτέων ορίζεται σε σαράντα
(40) φοιτητές-φοιτήτριες. Η κατανομή τους ανά ειδίκευση γίνεται σύμφωνα με τον Κανονισμό Λειτουργίας του
ΔΠΜΣ, πριν την έναρξη της διαδικασίας εισαγωγής των
φοιτητών.
Άρθρο 8
Προσωπικό
Στο Π.Μ.Σ. θα απασχοληθούν μέλη ΔΕΠ των συνεργαζόμενων Τμημάτων και άλλων Τμημάτων του Πανεπιστη-
μίου Μακεδονίας ή άλλων Πανεπιστημίων της ημεδαπής
καθώς και άλλες κατηγορίες διδασκόντων σύμφωνα με
τις διατάξεις της ισχύουσας νομοθεσίας.
Άρθρο 9
Λοιπό Προσωπικό - Υλικοτεχνική υποδομή
Για τη απρόσκοπτη λειτουργία του προγράμματος τα
συνεργαζόμενα Τμήματα αξιοποιούν το λοιπό προσωπικό, την υπάρχουσα υλικοτεχνική και κτιριακή υποδομή,
τη βιβλιοθήκη και τον εξοπλισμό τους καθώς και τα αντίστοιχα στοιχεία του Πανεπιστημίου Μακεδονίας.
Άρθρο 10
Διάρκεια Λειτουργίας
Η χρονική διάρκεια λειτουργίας του ΔΠΜΣ είναι δεκαετής. Υπάρχει δυνατότητα παράτασης της χρονικής
διάρκειας, με απόφαση της Συγκλήτου του Πανεπιστημίου, έπειτα από εισήγηση της Επιτροπής Προγράμματος
Σπουδών, με την επιφύλαξη της μη πιστοποίησής του
κατά την περιοδική αξιολόγηση των συμπραττόντων
Τμημάτων.
Άρθρο 11
Κόστος Λειτουργίας- Τέλη φοίτησης
Το Π.Μ.Σ θα είναι αυτοχρηματοδοτούμενο. Στόχος
είναι η κάλυψη των λειτουργικών εξόδων να επιτευχθεί
από τα τέλη φοίτησης. Στόχος επίσης είναι να προσελκυσθούν έσοδα από ερευνητικά προγράμματα, μέρος
των εσόδων του ΕΛΚΕ, χορηγίες και δωρεές. Η διαχείριση
των εσόδων του ΔΠΜΣ γίνεται από τον ΕΛΚΕ. Ο ετήσιος
προϋπολογισμός λειτουργίας του προγράμματος ανέρχεται στις 154.000 ευρώ και αναλύεται στις κατηγορίες
δαπανών και εσόδων ως εξής:
ΕΣΟΔΑ
ΠΟΣΟ
1. Προϋπολογισμός ΑΕΙ και
συνεργαζόμενων φορέων
0.00 €
2. Προϋπολογισμός ΥΠΠΕΘ
0.00 €
3. Δωρεές, Παροχές, Κληροδοτήματα,
Χορηγίες, Φορέων Δημοσίου Τομέα
0.00 €
4. Πόροι Ερευνητικών Προγραμμάτων
0.00 €
5. Πόροι Προγραμμάτων Ευρωπαϊκής
Ένωσης ή Άλλων Διεθνών
Οργανισμών
0.00 €
6. Έσοδα Ειδικού Λογαρισμού
Έρευνας (ΕΛΚΕ)
0.00 €
7. Κάθε Άλλη Νόμιμη Αιτία
0.00 €
8. Τέλη Φοίτησης (Αιτιολογημένες
Περιπτώσεις)
Εισακτέοι 40 (οι 12 εξ αυτών -30%απαλλάσσονται των τελών φοίτησης)
154.000.00 €
ΣΥΝΟΛΟ
154.000.00 €
ΚΑΤΗΓΟΡΙΑ ΔΑΠΑΝΗΣ
ΠΟΣΟ
1. Εξοπλισμός και λογισμικό
6.000.00 €
2. Υποτροφίες σε μεταπτυχιακούς
φοιτητές
72.000.00 €
3. Αναλώσιμα
3.000.00 €
4. Μετακινήσεις διδασκόντων του
Π.Μ.Σ.
4.500.00 €
5. Μετακινήσεις φοιτητών του Π.Μ.Σ.
για εκπαιδευτικούς σκοπούς
10.000.00 €
6. Αμοιβές διδασκαλίας τακτικού
προσωπικού των ΑΕΙ και ερευνητικών
κεντρών και ινστιτούτων που
συμμετέχουν στην οργάνωση του
ΠΜΣ
40.000.00 €
7. Αμοιβές έκτακτου διδακτικού
προσωπικού των ΑΕΙ που
συμμετέχουν στην οργάνωση του
ΠΜΣ
7.300.00 €
8. Αμοιβές διδασκαλίας
προσκλεκλημένων ομιλητών από την
ημεδαπή ή την αλλοδαπή
7.000.00 €
9 Αμοιβές διοικητικής και τεxνικής
υποστήριξης
17.000.00 €
10. Λοιπές δαπάνες, όπως ιδίως έξοδα
δημοσιότητας - προβολής, αγοράς
εκπαιδευτικού υλικού, οργάνωσης
συνεδρίου, δαπάνες εργασιών πεδίου.
7.000.00 €
ΜΕΡΙΚΟ ΣΥΝΟΛΟ ΔΑΠΑΝΩΝ (70%)
107.800.00 €
11. Λειτουργικά Έξοδα Ιδρύματος
(= 30%) με προτεραιότητα στην
κάλυψη των αναγκών των ΠΜΣ που
λειτουργούν χωρίς τέλη φοίτησης
46.200.00 €
ΣΥΝΟΛΟ
154.000.00 €
Στόχος του προγράμματος είναι να καλύπτονται τα
έξοδα του προγράμματος από τα δίδακτρα φοίτησης
και επικουρικά από δωρεές, χορηγίες, κληροδοτήματα, κ.λπ. Σύμφωνα με την κείμενη νομοθεσία το 30%
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
παρακρατείται από το Πανεπιστήμιο. Επιπλέον, ένα ποσοστό 30% του συνόλου των φοιτητών, δύναται να έχει
υποτροφία με τη μορφή της απαλλαγής των διδάκτρων
(με βάση εισοδηματικά και ακαδημαϊκά κριτήρια). Τα
υπόλοιπα έξοδα του προγράμματος περιλαμβάνουν διδασκαλία, το κόστος της οποίας υπολογίζεται περίπου
στα 100 ευρώ την ώρα με βάση τις μέσες τιμές της αγορά
και η οποία περιλαμβάνει την διδασκαλία, την προετοιμασία του μαθήματος, τη διενέργεια εξετάσεων διόρθωση
γραπτών, εκπόνηση και επίβλεψη εργασιών και οτιδήποτε συνιστά παροχή διδακτικού έργου. Επίσης προϋπο-
λογίζονται διδακτικές ώρες που θα πραγματοποιούνται
από επισκέπτες καθηγητές ή από άτομα που σχετίζονται
άμεσα με τον χώρο των ναυτιλιακών. Άλλα έξοδα περιλαμβάνουν τα έξοδα μετακινήσεων των διδασκόντων
και των φοιτητών στα πλαίσια επιμόρφωσης τους, τις
ανάγκες του προγράμματος για γραμματειακή στήριξη,
τα έξοδα διαφήμισης του προγράμματος, αναλώσιμα και
λειτουργικά έξοδα. Μέρος των αναγκών του προγράμματος θα καλυφθεί από την υλικοτεχνική υποδομή των
εμπλεκόμενων τμημάτων. Ο συνολικός αριθμός μαθημάτων που υπολογίζεται ότι θα δοθεί είναι 12 μαθήματα.
Οι διπλωματικές εργασίες και η διενέργεια εξετάσεων θα
πραγματοποιείται χωρίς αμοιβή από τους διδάσκοντες.
Με βάση όλα τα παραπάνω το πρόγραμμα είναι βιώσιμο οικονομικά με το ποσό των 5.500 ευρώ ανά φοιτη-
τή που πληρώνει το πλήρες κόστος των διδάκτρων. Το
«νεκρό σημείο» επιτυγχάνεται στους 27-28 φοιτητές που
πληρώνουν δίδακτρα ανάλογα με των αριθμό των υποτροφιών που θα δοθούν (το συνολικό ποσό των υποτρο-
φιών θα προσεγγίζει το 35% των καθαρών εσόδων του
προγράμματος ωστόσο οι υποτροφίες θα διανέμονται σε
μεγάλο αριθμό φοιτητών, καθώς θα δίνονται τόσο ολικές
όσο και μερικές υποτροφίες που θα κλιμακώνονται τόσο
με εισοδηματικά όσο και με ακαδημαϊκά κριτήρια). Σε
περίπτωση που το πρόγραμμα ενισχυθεί από άλλους
πόρους, όπως χορηγίες, κληροδοτήματα, ερευνητικά
προγράμματα κ.λπ., θα υπάρχει πρόβλεψη ώστε μεγαλύτερο μέρος των εσόδων να διατεθεί στους φοιτητές
με τη μορφή υποτροφιών.
Καθώς οι οικονομικές συγκυρίες μεταβάλλονται με
απρόβλεπτο τρόπο και δεν είναι βέβαιο ότι κάθε χρόνο
θα συγκεντρώνεται ο απαραίτητος αριθμός φοιτητών
που θα εξασφαλίζει την βιωσιμότητα του προγράμματος,
υπάρχει δυνατότητα για πιθανή μείωση των αμοιβών των
καθηγητών και περιορισμός των λειτουργικών εξόδων
ώστε είτε να καθίσταται το ΔΠΜΣ βιώσιμο, είτε να διατίθεται μεγαλύτερη οικονομική ενίσχυση στους φοιτητές.
Άρθρο 12
Όσα θέματα δεν ορίζονται στην παρούσα απόφαση,
θα ρυθμίζονται από τον Κανονισμό Λειτουργίας του
ΔΠΜΣ καθώς και από τα αρμόδια όργανα, σύμφωνα με
την ισχύουσα νομοθεσία.
ΠΑΡΑΡΤΗΜΑ
ΡΥΘΜΙΣΕΙΣ ΠΕΡΙ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ
Το ΔΠΜΣ υιοθετεί πλήρως την όλη διαδικασία και
προσέγγιση της εξ αποστάσεως εκπαίδευσης από τον
Κανονισμό του Ιδρύματος (ΦΕΚ Β’41311/2023,).
Η εξ αποστάσεως εκπαίδευση (σύγχρονη και ασύγχρονη) υποστηρίζεται από το Πανεπιστήμιο Μακεδονίας
σύμφωνα με τα παρακάτω:
Α. Ολοκληρωμένο Σύστημα τηλεκπαίδευσης
Η οργάνωση της εξ αποστάσεως εκπαίδευσης πραγματοποιείται με την υποστήριξη της πλατφόρμας Open
eClass, ενός ολοκληρωμένου Συστήματος Διαχείρισης
Ηλεκτρονικών Μαθημάτων, το οποίο διαχειρίζεται το
Κέντρο Υπολογιστών και Δικτύων του Πανεπιστημίου
Μακεδονίας. Ο ρόλος της πλατφόρμας Open eClass είναι
υποστηρικτικός (όπως και για την δια ζώσης διδασκαλία). Η πλατφόρμα Open eClass είναι συμβατή με διεθνή
πρότυπα (SCORM, IMSCP) με τα οποία εξασφαλίζεται η
επαναχρησιμοποίηση, η προσβασιμότητα και η ανθεκτικότητα του εκπαιδευτικού υλικού στις τεχνολογικές
μεταβολές, καθώς και η διαλειτουργικότητα μεταξύ συστημάτων ηλεκτρονικής μάθησης. Με την Πλατφόρμα
υποστηρίζεται η ηλεκτρονική οργάνωση, αποθήκευση
και παρουσίαση του εκπαιδευτικού υλικού, ανεξάρτητα
από τους περιοριστικούς παράγοντες του χώρου και του
χρόνου της κλασικής διδασκαλίας, δημιουργώντας τις
προϋποθέσεις ενός δυναμικού περιβάλλοντος εκπαίδευσης. Η πλατφόρμα Open eClass είναι σχεδιασμένη
με στόχο την υλοποίηση νέων εκπαιδευτικών δράσεων.
Ειδικότερα, ο χρήστης - εκπαιδευτής μπορεί εύκολα και
γρήγορα να δημιουργεί εύχρηστα και λειτουργικά ηλεκτρονικά μαθήματα, χρησιμοποιώντας το εκπαιδευτικό
υλικό που διαθέτει (σημειώσεις, παρουσιάσεις, κείμενα,
εικόνες, κ.α.). Παράλληλα, οι εκπαιδευόμενοι αποκτούν
ένα εναλλακτικό κανάλι πρόσβασης στην προσφερόμενη γνώση. Η πλατφόρμα Open eClass υποστηρίζει
τις υπηρεσίες Τηλεκπαίδευσης χωρίς περιορισμούς και
δεσμεύσεις. Η πρόσβαση σε αυτές γίνεται με τη χρήση ενός απλού φυλλομετρητή (webbrowser) χωρίς την
απαίτηση εξειδικευμένων τεχνικών γνώσεων. Στο Open
eClass του Πανεπιστημίου Μακεδονίας είναι διαθέσιμα
τα μαθήματα των ΠΜΣ. Συνοπτικά, η πλατφόρμα Open
eClass περιλαμβάνει τις εξής δυνατότητες: (α) Δημιουργία ηλεκτρονικών ενοτήτων, (β) πρόσβαση στο εκπαι-
δευτικό υλικό, (γ) ανάρτηση ανακοινώσεων σχετικά με
τα μαθήματα του ΠΜΣ, (δ) επικοινωνία με τους φοιτητές,
(ε) ανάθεση, αποστολή, αξιολόγηση/ανατροφοδότηση
και βαθμολόγηση εργασιών.
Επίσης, χρησιμοποιούνται σύγχρονες πλατφόρμες τηλεδιάσκεψης, το ZOOM και το GOOGLE MEET, μέσω ενός
απλού φυλλομετρητή (webbrowser) ή μιας εφαρμογής
για κινητά επιτρέποντας στους χρήστες να συνδέονται
online για συναντήσεις βίντεο, webinars και ζωντανή
συνομιλία. Οι πλατφόρμες αυτές: (α) Παρέχουν υψηλής
ποιότητας βίντεο και ήχο, (β) επιτρέπουν την καταγραφή των συνεδριών, (γ) ενισχύουν τη συνεργασία μέσω
διαμοιρασμού περιεχομένου, συνεργατικής σήμανσης
σε πραγματικό χρόνο και του ψηφιακού λευκοπίνακα
διδασκαλίας, και (δ) παρέχουν καινοτόμους τρόπους
συμμετοχής των φοιτητών, όπως δωμάτια συζητήσεων (breakout rooms), ψηφοφορίες (polling), ομαδικές
συζητήσεις (group chats). Όλα το προαναφερθέντα συστήματα διαθέτουν διαδικασία διαπίστευσης των χρη-
στών με δικαιώματα πρόσβασης ανά κατηγορία χρήστη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
(διδάσκων, φοιτητής, επόπτης, τεχνικό και λοιπό προσωπικό). Για το λόγο αυτό χρησιμοποιούνται οι μηχανισμοί
uRegister του GUNET και της GOOGLE με δυνατότητες
διαχείρισης του λογαριασμού του χρήστη.
Β. Τεχνολογικές Υποδομές και τεχνική υποστήριξη
Η εξ αποστάσεως εκπαίδευση στο Πανεπιστήμιο υποστηρίζεται στην αίθουσα Τηλεκπαίδευσης, στην αίθουσα
Συνεδρίων καθώς και στις αίθουσες και στα αμφιθέατρα
διδασκαλίας, οι οποίες διαθέτουν διαδραστικές οθόνες.
Επιπροσθέτως, οι αίθουσες Συνεδρίων και Τηλεκπαίδευσης διαθέτουν κάμερες, μικροφωνική και μεγαφωνική
εγκατάσταση. Όλοι οι χώροι διδασκαλίας του Πανεπιστημίου, Αμφιθέατρα και Αίθουσες, διαθέτουν βιντεο-
προβολέα και ενσύρματη πρόσβαση στο διαδίκτυο. Το
Τμήμα Στατιστικής, Μηχανοργάνωσης και Πληροφορικής συντηρεί και αναβαθμίζει τις υποδομές και τις τεχνο-
λογίες για την εξ αποστάσεως εκπαιδευτική διαδικασία
με συνεχείς προμήθειες ηλεκτρονικού εξοπλισμού αλλά
και με εργασίες του εξειδικευμένου προσωπικού του με
στόχο τη μέγιστη δυνατή υποστήριξη διαδραστικών τεχνολογιών για τη διευκόλυνση της εξ αποστάσεως εκ-
παίδευσης. Ο εξοπλισμός και το λογισμικό που συντηρεί
και αναβαθμίζει το Τμήμα, υποστηρίζει σύγχρονη και
ασύγχρονη εξ αποστάσεως εκπαίδευση ενώ μέσω της
εφαρμογής νέων τεχνολογιών φροντίζει για το υψηλό
επίπεδο ποιότητας υπηρεσιών και εξοπλισμού.
Γ. Εκπαιδευτική υποστήριξη των φοιτητών
Τα κύρια στοιχεία της εξ αποστάσεως εκπαίδευσης περιλαμβάνουν τον φυσικό διαχωρισμό των εκπαιδευτικών
και των φοιτητών κατά τη διάρκεια της διδασκαλίας και
τη χρήση διαφόρων τεχνολογιών για τη διευκόλυνση της
επικοινωνίας φοιτητή-διδάσκοντα και φοιτητή- φοιτητή. Η
εκπαίδευση με τη μέθοδο της εξ αποστάσεως εκπαίδευσης μπορεί να περιορίσει τις δυσκολίες παραδοσιακών
μεθόδων/συστημάτων, να διευρύνει τη μάθηση με νέες
προσεγγίσεις και να αυξήσει τις εκπαιδευτικές ευκαιρίες.
Η σύγχρονη εξ αποστάσεως εκπαίδευση απαιτεί την ταυτόχρονη συμμετοχή των μεταπτυχιακών φοιτητών και του
διδάσκοντα με αλληλεπίδραση πραγματικού χρόνου, που
πραγματοποιείται εξ αποστάσεως. Μέσω της σύγχρονης
εξ αποστάσεως εκπαίδευσης επιδιώκονται ενδεικτικά τα
εξής: η βέλτιστη επικοινωνία εκπαιδευτικού και μεταπτυχιακών φοιτητών, η εργασία σε ομάδες με καθορισμένους
ρόλους για τα μέλη, η συζήτηση και διατύπωση αποριών
πάνω στο διδακτικό αντικείμενο, η εμπεδωτική διαδικασία του μαθήματος, η ανάπτυξη διαλόγου σε πραγματικό
χρόνο, η αλληλεπίδραση σε κοινόχρηστα αρχεία και σε
πραγματικό χρόνο και η ομαδοσυνεργατική εργασία.
Παράλληλα, διενεργούνται περιοδικά ειδικά σεμινάρια
από επιστήμονες της πληροφορικής με γνώσεις στην εκπαιδευτική διαδικασία για τη βελτίωση των ικανοτήτων
των εκπαιδευόμενων στα νέα δεδομένα.
Δ. Εγγραφή φοιτητών στο Μητρώο φοιτητών
Το φοιτητολόγιο που διατηρεί το Πανεπιστήμιο υποστηρίζει όλα τα προγράμματα μεταπτυχιακών σπουδών.
Ε. Σχεδιασμός και υλοποίηση των μαθημάτων
Ο σχεδιασμός και η υλοποίηση των μαθημάτων βασίζεται στην αξιοποίηση των ΤΠΕ. Η αξιοποίηση των ΤΠΕ
στην τριτοβάθμια εκπαίδευση δεν αποτελεί αυτοσκοπό,
αλλά ένα μέσο για την υλοποίηση σύγχρονων και καινοτόμων παιδαγωγικών προσεγγίσεων που προάγουν την
ποιότητα της διδασκαλίας και των μαθησιακών αποτελεσμάτων. Μερικές μόνο από τις σύγχρονες τάσεις στην
παιδαγωγική αξιοποίηση των ΤΠΕ στην τριτοβάθμια εκπαίδευση αποτελούν: η προσέγγιση της ανεστραμμένης
τάξης (Flipped Classroom), η ενεργός μάθηση (Αctive
Learning), η παιχνιδοποίηση της μάθησης (Gamification),
η σχεδιαστική σκέψη/μελέτη περιπτώσεων (Design
Thinking/Case Study), η αυτορρυθμιζόμενη μάθηση
(Self-regulated Learning). Η εκπαιδευτική διαδικασία για
την υποστήριξη των φοιτητών ενισχύεται με τη χρήση
διαφόρων σύγχρονων τεχνικών εργαλείων, όπως:
- Ζωντανές, σύγχρονες αλληλεπιδράσεις στην εικονική
αίθουσα διδασκαλίας όπως ομαδικές συζητήσεις, π.χ., με
τη χρήση τεχνικών όπως fishbowl ή τις εικονικές αίθουσες επισκέψεων, ψηφοφορία ή συνεδρίες ερωτήσεων
και απαντήσεων.
- Συνεργασία μεταπτυχιακών φοιτητών και εκπαιδευτικού σε κοινόχρηστο διαδικτυακό έγγραφο.
- Επικοινωνία των μεταπτυχιακών φοιτητών με τους
εκπαιδευτικούς (προκαθορισμένες ώρες γραφείου στο
διαδίκτυο) με χρήση σύγχρονων μέσων, όπως τηλεδιάσκεψη και συνομιλία μηνυμάτων (chat).
- Συνεργασία μεταξύ των μεταπτυχιακών φοιτητών
και δημιουργία ομάδων εργασίας. Οι μαθητές που αναμένεται να εργαστούν σε ομάδες θα χρησιμοποιούν την
ανταλλαγή άμεσων μηνυμάτων ως υποστήριξη για να
γνωριστούν μεταξύ τους, να ανταλλάξουν ιδέες και να
προγραμματίσουν εργασίες.
Η σύγχρονη εξ αποστάσεως οργάνωση της εκπαιδευτικής διαδικασίας στο ΔΠΜΣ με εξ αποστάσεως εκπαί-
δευση ενισχύεται και με την υιοθέτηση ασύγχρονων
μεθόδων όπως:
- Έγκαιρο διαμοιρασμό ψηφιακού εκπαιδευτικού υλικού (διαφάνειες, οπτικοακουστικό υλικό, ιστοσελίδες)
πριν ή μετά το πέρας της σύγχρονης συνεδρίας.
- Ανάθεση εργασιών/αναγνώσεων στους μεταπτυχιακούς φοιτητές για να τις ολοκληρώσουν πριν από τη
σύγχρονη συνεδρία.
- Έγκαιρη ενημέρωση των μεταπτυχιακών φοιτητών
σχετικά με την ύλη του μαθήματος, εβδομαδιαίες εργασίες κ.λπ. μέσω της ανάρτησης ανακοινώσεων του
μαθήματος.
- Επικοινωνία των μεταπτυχιακών φοιτητών με τους
διδάσκοντες με ασύγχρονα μέσα, όπως στιγμιαία μηνύματα και μηνύματα ηλεκτρονικού ταχυδρομείου.
Το εκπαιδευτικό υλικό στην εξ αποστάσεως εκπαίδευση είναι δομημένο κατά τέτοιο τρόπο που αναπληρώνει
το κενό της φυσικής επικοινωνίας ανάμεσα στους φοιτητές και τους διδάσκοντες, αλλά παράλληλα επιτελεί τις
διάφορες διδακτικές λειτουργίες που πραγματοποιούνται στην παραδοσιακή εκπαίδευση. Το ψηφιακό εκπαι-
δευτικό υλικό που δυνητικά αξιοποιείται στην οργάνωση
της εκπαιδευτικής διαδικασίας περιλαμβάνει:
- Ψηφιακά αρχεία με διαφάνειες που παρουσιάζονται
στις σύγχρονες συνεδρίες.
- Αρχεία βίντεο ή ήχου μικρής διάρκειας που εξηγούν
βασικές έννοιες των μαθημάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
- Αρχεία βίντεο ή ήχου ή κειμένου από την καταγραφή
των σύγχρονων συνεδριών.
- Αρχεία κειμένου με το υλικό ανάγνωσης, τις εργασίες
ανάθεσης ή τις μελέτες περίπτωσης.
- Διαδραστικό ψηφιακό υλικό εξάσκησης και υποστήριξης των φοιτητών μέσω ερωτήσεων πολλαπλής
επιλογής.
- Διαδραστικό ψηφιακό υλικό πρακτικής άσκησης των
φοιτητών στη χρήση εργαλείων λογισμικού ή κώδικα
με έτοιμα προς χρήση σύνολα δεδομένων για ανάλυση.
- Σύνολα ανοικτών κυβερνητικών δεδομένων για την
υποστήριξη μελετών περίπτωσης, εργασιών κ.λπ.
- Ψηφιακό υλικό από επιστημονικά περιοδικά, εφημερίδες και άλλες εκδόσεις που παρέχονται ελεύθερα
μέσω της Βιβλιοθήκης και Κέντρου Πληροφόρησης του
Πανεπιστημίου Μακεδονίας.
- Εκπαιδευτικό διαδικτυακό ολοκληρωμένο περιβάλλον ανάπτυξης λογισμικού. Ψηφιακό υλικό αξιολόγησης
Το ψηφιακό υλικό που υποστηρίζει τις μεθόδους αξιολόγησης περιλαμβάνει:
- Την ηλεκτρονική διαχείριση, υποβολή και βαθμολόγηση των εργασιών του μαθήματος μέσω του Ολο-
κληρωμένου Συστήματος Διαχείρισης Ηλεκτρονικών
Μαθημάτων του Πανεπιστημίου Μακεδονίας.
- Την παραγωγή ασκήσεων με ερωτήσεις πολλαπλών
επιλογών, καθώς και ασκήσεις του τύπου «συμπληρώματος κενών» ή «ταιριάσματος στηλών» μέσω του Ολο-
κληρωμένου Συστήματος Διαχείρισης Ηλεκτρονικών
Μαθημάτων του Πανεπιστημίου Μακεδονίας ή άλλων
δημοφιλών υπηρεσιών του Παγκόσμιου Ιστού όπως
Google Forms.
ΣΤ. Ψηφιακές Δεξιότητες και Παιδαγωγική Ενδυνάμωση του Διδακτικού Προσωπικού.
Η μέθοδος της εξ αποστάσεως διδασκαλίας και η αξιολόγηση των εξετάσεων με εξ αποστάσεως μεθόδους
πραγματοποιείται με τη χρήση των τεχνολογιών που υποστηρίζει το σύνολο του προσωπικού του Κέντρου Υπο-
λογιστών και Δικτύων (ΚΥΔ) του Πανεπιστημίου καθώς
και του εξειδικευμένου προσωπικού του εκάστοτε ΠΜΣ.
Η μέθοδος της εξ αποστάσεως σύγχρονης εκπαίδευσης που αφορά τη διδασκαλία των μεταπτυχιακών μα-
θημάτων, τη διεξαγωγή των ενδιάμεσων και των τελικών
εξετάσεων, τη διαδικασία της ηλεκτρονικής αξιολόγησης
της εκπαιδευτικής διαδικασίας κ.ο.κ. πραγματοποιείται
με τη χρήση των κατάλληλων τεχνολογιών και υποστηρίζεται από το ανθρώπινο δυναμικό του ΚΥΔ του Πανε-
πιστημίου, το Ειδικό Τεχνικό Εργαστηριακό Προσωπικό
των Τμημάτων του Ιδρύματος, τους διδάσκοντες, το
εξειδικευμένο προσωπικό του ΠΜΣ, με τις δεσμεύσεις
που επιβάλλουν η διασφάλιση του αδιάβλητου των εξετάσεων όπως επίσης και οι διατάξεις του Ευρωπαϊκού
Κανονισμού ΕΕ 2016/679 και του ν. 4624/2019 (Α’ 137).
Το Κέντρο υποστήριξης Διδασκαλίας και Μάθησης
(ΚεΔιΜα) ενημερώνει και υποστηρίζει το διδακτικό
προσωπικό με την οργάνωση σεμιναρίων και κύκλων
μάθησης για τις σύγχρονες τάσεις της παιδαγωγικής, την
αξιοποίηση των νέων τεχνολογιών στη διδασκαλία και
τον εκπαιδευτικό σχεδιασμό μαθημάτων στην εξ αποστάσεως εκπαίδευση. Το ΚεΔιΜα, στον ιστότοπο και
αποθετήριο που διατηρεί, συγκεντρώνει, αναδιανέμει
και εκπονεί μελέτες, οδηγούς και καλές πρακτικές για
την δημιουργία καινοτόμου εκπαιδευτικού υλικού κατάλληλου για την εξ αποστάσεως εκπαίδευση, όπως και
επιμορφωτικού υλικού για την αξιολόγηση και βελτίωση/
αναβάθμιση των ψηφιακών δεξιοτήτων του διδακτικού
προσωπικού.
Ζ. Έλεγχος εργασιών για τυχόν λογοκλοπή.
Η Βιβλιοθήκη και Κέντρο Πληροφόρησης του Πανεπιστημίου διαθέτει ειδικό λογισμικό ελέγχου λογοκλοπής
(Turnitin), το οποίο είναι διαθέσιμο σε όλους τους διδάσκοντες του ΔΠΜΣ είτε με λογαριασμό που τους χορηγεί
το Τμήμα Μηχανοργάνωσης της Βιβλιοθήκης, είτε διά
μέσου του Open eClass της ασύγχρονης εκπαίδευσης
στις εργασίες που υποβάλλονται σε αυτό.
Η. Πολιτική ασφάλειας
Η διαδικασία της εξ αποστάσεως εκπαίδευσης ακολουθεί τα πρότυπα ασφάλειας όπως αυτά ορίζονται στην Πο-
λιτική Προστασίας Προσωπικών Δεδομένων και στη Γενική Πολιτική Ασφάλειας του Πανεπιστημίου Μακεδονίας.
Θ. Κριτήρια περιοδικής εσωτερικής αξιολόγησης των
εξ αποστάσεως διαδικασιών του ΔΠΜΣ.
α) Ο βαθμός επίτευξης των στόχων που έθεσε το ΠΜΣ
στη στοχοθεσία του - παρακολούθηση δεικτών,
β) ο βαθμός πλήρωσης των προϋποθέσεων λειτουργίας του, όπως αυτές αναφέρονται στη μελέτη βιωσι-
μότητας και σκοπιμότητας - κριτήριο συνέχισης της
λειτουργίας του ΔΠΜΣ,
γ) η σύνδεση του ΠΜΣ με την αγορά εργασίας, όπως
αυτή προκύπτει από τα δεδομένα της αγοράς εργασίας,
την απορρόφηση των αποφοίτων του κ.ά.,
δ) η σύνδεση διδασκαλίας με έρευνα (ερευνητικά αντικείμενα που αξιοποιούνται κυρίως κατά τη σύνταξη δι-
πλωματικών εργασιών),
ε) η εσωτερική αξιολόγηση του ΔΠΜΣ από τους μεταπτυχιακούς φοιτητές (κατά τη διάρκεια των σπουδών αλλά
και αποτίμηση στο στάδιο ολοκλήρωσης των σπουδών),
στ) ο βαθμός εφαρμογής της φοιτητοκεντρικής μάθησης (ποικιλία παιδαγωγικών μεθόδων, αξιολόγηση διδα-
κτικού έργου, εφαρμογή διαδικασιών για τη διαχείριση
παραπόνων, συμβουλευτική για συγγραφή εργασιών κ.ά.),
ζ) λοιπά στοιχεία σχετικά με την ποιότητα του έργου
που παράγεται και τη συμβολή του στην εθνική στρατηγική για την ανώτατη εκπαίδευση.
Τα ανωτέρω κριτήρια υπόκεινται σε αναθεώρηση (ποσοτικά και ποιοτικά) ακολουθώντας τη στρατηγική του
Πανεπιστημίου αλλά και των θεμάτων που ανακύπτουν
κατά τη διάρκεια λειτουργίας του ΔΠΜΣ.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 2 Φεβρουαρίου 2024
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1017/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201017.pdf | Tokens: 32182]